**Tata Város Önkormányzata**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (3) bekezdése és a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet alapján pályázatot hirdet

**Kuny Domokos Múzeum

Igazgató (intézményvezető)**

munkakör ellátására.

**A jogviszony időtartama:**

határozott idejű munkaviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői munkakör határozott időre, 2022. szeptember 1.-2027. augusztus 31.-ig szól.

**A munkavégzés helye:**

Komárom-Esztergom megye, 2890 Tata, Váralja u. 1-3.

**A beosztáshoz tartozó, illetve a vezetői megbízással járó lényeges feladatok:**

Múzeumi feladatok ellátása mellett az intézmény tevékenységi körébe tartozó feladatok vezetői irányítása, különös tekintettel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.), valamint az államháztartásról szóló 2011. évi CXCV. törvényben és végrehajtásáról szóló 368/2011. (XII. 31.) Korm. rendeletben foglaltakra. Az igazgató felelős az intézmény költségvetésének végrehajtásáért, az intézmény feladatainak ellátásához annak vagyonkezelésébe, használatába adott vagyon rendeltetésszerű igénybevételéért, az Alapító Okiratban előírt tevékenységek jogszabályban meghatározott követelményeknek megfelelő ellátásáért, a költségvetési szerv gazdálkodásában a szakmai hatékonyság és a gazdaságosság követelményeinek érvényesítéséért, a tervezési, beszámolási, információszolgáltatási kötelezettség teljesítéséért, annak teljességéért és hitelességéért, a gazdálkodási lehetőségek és a kötelezettségek összhangjáért, a belső kontrollrendszer kialakításáért és működtetéséért, valamint a belső ellenőrzés megszervezéséért és hatékony működéséért.

**Javadalmazás megállapítása:**

A javadalmazás megállapítására a Munka törvénykönyvéről szóló 2012. évi I. törvény rendelkezései az irányadóak.

**Pályázati feltételek:**

-         Mesterfokozatú végzettség és szakirányú szakképzettség, jogász, vagy közgazdász szakképzettség,

-         vagyonnyilatkozat tételi eljárás lefolytatása,

-        Közös Európai Referenciakeret (KER) szerinti B2 szintet elérő idegennyelv-ismeret,

-       végzettségének és szakképzettségének vagy az intézmény alaptevékenységének megfelelő jogviszonyban legalább hároméves szakmai gyakorlatot szerzett, valamint a megbízás időpontjában vezetői gyakorlattal is rendelkezik,

-     büntetlen előélet és annak igazolása, hogy a pályázó nem áll muzeális intézményben végezhető tevékenység folytatását kizáró foglalkoztatásból való eltiltás alatt,

-         rendelkezik a munkaköre ellátásához szükséges magyar nyelvtudással,

- cselekvőképesség,

-      a kultúráért felelős miniszter által a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet szerint akkreditált, államháztartási és vezetési ismereteket nyújtó, legalább 120 órás tanfolyam elvégzését igazoló okirat – kivéve, ha jogász vagy közgazdász szakképzettséggel rendelkezik,- vagy nyilatkozik, hogy a megbízását követő 2 éven belül a tanfolyamot elvégzi és az azt igazoló okiratot bemutatja a munkáltatónak.

**A pályázat részeként benyújtandó iratok, igazolások:**

-         részletes szakmai önéletrajz, mely tartalmazza a tudományos-szakmai publikációk jegyzékét,

-     szakirányú végzettséget és szakképzettséget és amennyiben van, tudományos fokozatot, valamint (KER) szerinti B2 szintet elérő idegennyelv-ismeret, -melynek igazolása történhet különösen az államilag elismert komplex típusú középfokú nyelvvizsga bizonyítvánnyal vagy azzal egyenértékű okirattal- igazoló okirat közjegyző által hitelesített másolata,

-         az intézmény vezetésére vonatkozó, részletes szakmai, vezetői programját,

-        az 1997. évi CXL. törvény 94.§ (1) bek. b) pontja szerinti büntetlen előélet, és annak igazolására szolgáló hatósági bizonyítványt, hogy nem áll a tevékenység folytatását kizáró foglalkozástól eltiltás hatálya alatt,

- nyilatkozat cselekvőképességről,

-         a pályázó nyilatkozata arra vonatkozóan, hozzájárul-e, hogy a pályázatot véleményező és elbíráló testületek a személyét érintő ügy tárgyalásakor nyilvános ülést tartsanak,

-     a pályázó nyilatkozata arról, hogy a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul.

-         legalább 3 év szakmai gyakorlat meglétét tanúsító munkáltatói igazolás, valamint a vezetői gyakorlat hitelt érdemlő igazolását.

-         a pályázó nyilatkozata arról, hogy vállalja a kultúráért felelős miniszter által a kulturális szakemberek szervezett képzési rendszeréről, követelményeiről és a képzés finanszírozásáról szóló 1/2000. (I. 14.) NKÖM rendelet szerint akkreditált államháztartási és vezetési ismereteket nyújtó tanfolyam elvégzését a megbízást követő két éven belül, vagy ha már a tanfolyamot elvégezte, annak okirattal történő igazolása, ez alól mentesül, amennyiben jogász vagy közgazdász szakképzettséggel rendelkezik,

-     a pályázó nyilatkozata arról, hogy nem áll cselekvőképességet kizáró, vagy korlátozó gondnokság alatt,

-    a pályázó nyilatkozata arról, hogy megbízása esetén vagyonnyilatkozat-tételi kötelezettségének eleget tesz,

-     a pályázó nyilatkozata, hogy nem áll fenn vele szemben a Munka Törvénykönyvéről szóló 2012. évi I. törvény 211. § szerinti összeférhetetlenségi ok.

**A beosztás betölthetőségének időpontja:**

A beosztás legkorábban 2022. szeptember 1. napjától tölthető be.

**A pályázat benyújtásának határideje:** 2022. március 3.

A pályázati kiírással kapcsolatosan további információt Bálint Anita Irodavezető nyújt, a 06/34/588-662 telefonszámon.

**A pályázatok benyújtásának módja:**

-    Postai úton, a pályázatnak a Tata Város Önkormányzata címére történő megküldésével (2890 Tata, Kossuth tér 1. ). Kérjük a borítékon feltüntetni a pályázati adatbázisban szereplő azonosító számot: IX/26/2022. , valamint a munkakör megnevezését: Igazgató.

**A pályázat elbírálásának módja, rendje:**

Az érvényes pályázatot benyújtó pályázót a 39/2020. (X.30.) EMMI rendelet 6. §-a alapján a munkáltatói jogkör gyakorlója által létrehozott bizottság hallgatja meg, melynek véleményét figyelembe véve a megbízási jogkör gyakorlója dönt. A pályázat eredményéről az érintettek írásbeli értesítést kapnak.

**A pályázat elbírálásának határideje:** 2022. március 31.

**A pályázati kiírás további közzétételének helye:**

-        Tata Város honlapja ([www.tata.hu](http://www.tata.hu))

- Kuny Domokos Múzeum honlapja

**A munkáltatóval kapcsolatos egyéb lényeges információ:**

A megbízásra a Kultv. 45. § (4) bekezdésben foglaltak szerint a kultúráért felelős miniszter egyetértését követően kerül sor. Az intézménynél újonnan létesült jogviszony esetében három hónap próbaidő kerül kikötésre.

Az intézményvezetői munkakör befejező időpontját követően a munkáltató lehetőséget biztosít a munkavállaló végzettségének megfelelő kulturális munkakörben határozatlan időre történő továbbfoglalkoztatására.

A kultúráért felelős miniszter által a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet szerint akkreditált, államháztartási és vezetési ismereteket nyújtó tanfolyam elvégzését igazoló okirat hiányában – kivéve, ha jogász vagy közgazdász szakképzettséggel rendelkezik,- vagy nyilatkozik, hogy a megbízását követő 2 éven belül a tanfolyamot elvégzi és az azt igazoló okiratot bemutatja a munkáltatónak - a vezetői megbízást vissza kell vonni.

A pályázati anyagokat kérjük 2 példányban /eredeti+másolati példány, mely csak az önéletrajzot és a vezetési programot tartalmazza/ benyújtani. A pályázati határidőnél a postára adás idejét kell figyelembe venni.

A Képviselő-testület a pályázat eredménytelenné nyilvánításának jogát fenntartja.

Az adatkezelési tájékoztató elérhető az alábbi linken: http://www.tata.hu/2781/allasajanlatok.